open-index/open-wikipedia-markdown huggingface dataset:
Lutuing Indones

[right|thumb|260x260px|Halimbawa ng pagkaing Sundanes; *[ikan bakar* (pinritong isda), *nasi timbel* (kanin na binalot sa dahon ng saging), *ayam goreng* (pinritong manok), *sambal*, pinritong *tempeh* at tokwa, at *sayur asem*; ang mangkok ng tubig na may dayap ay *kobokan*.]]
Ang **lutuing Indones** ay koleksyon ng samu't saring tradisyon sa pagluluto sa mga rehiyong bumubuo sa kapuluang bansa ng Indonesya. Isang dahilan kung bakit may napakaraming uri ng resipi at lutuin ang komposisyon ng Indonesya. Halos 6,000 ang mataong pulo sa kabuuang 17,508 sa pinakamalaking kapuluan ng mundo, na may higit sa 1,300 pangkat etniko. Maraming umiiral na panrehiyong lutuin, madalas nakabatay sa katutubong kultura na may ilang banyagang impluwensyang dayuhan. Maaaring kabilang sa lutuing Indones ang mga pagkaing kanin, pansit at sabaw mula simpleng lokal na kaninan, merienda sa tabi ng kalsada, hanggang sa mamahaling mga pagkain.

Naiiba ayon sa rehiyon ang lutuing Indones, at samu't sari ang mga nag-impluwensiya rito. Halimbawa, may impluwensiya ang mga lutuin ng Gitnang Silangan at Indiya sa lutuin ng Sumatra, na may kinaring karne at gulay gaya ng *gulai* at kari, habang halos katutubo ang lutuing Habanes, na nakukuha mula sa ilang sangkap at *bumbu* (pinaghalong espesya)*.* Malasa ang mga putaheng Indones; malimit na inilalarawan bilang malinamnam, sangsang at maanghang, pati na rin bilang kombinasyon ng mga pangunahing lasa kagaya ng matamis, maalat, asim at mapait. Pinapaboran ng karamihang Indones ang mainit at maanghang na pagkain, kaya pangunahing kondimento sa mga lamesang Indones ang *sambal*, isang mainit at maanghang na sarsang sili ng mga Indones na maaaring sahugan ng bagoong, lasona, at iba pa. Ang pitong pangunahing paraan ng lutong Indones ay  pagpiprito, pag-iihaw, paglilitson, pagbubusa, paggigisa, pagpapakulo at pagpapasingaw.

*; isa sa mga pambansang pagkain nila, maraming baryante nito sa buong Indonesya.]]

Makikita sa lahat ng dako ng Indonesya ang iilang pagkain katulad ng *nasi goreng*, *gado-gado*, *satay*, at *soto* at itinuturing na pambansang pagkain ang mga ito. Ang opisyal na pambansang pagkain ng Indonesya ay *tumpeng*, pinili noong 2014 ng *Kementerian Pariwisata dan Ekonomi Kreatif* (lit. Ministeryo ng Turismo at Malikhang Ekonomiya) bilang ang pagkain na nagbibigkis sa pagkasari-sari ng mga tradisyon sa pagluluto ng Indonesya.

Ngayon, karaniwan na ang ilang sikat na pagkain na nagmula sa Indonesya sa mga karatig na bansa, Malasya at Singapura. Pinapaboran ang mga pagkaing Indones katulad ng satay, bakang *rendang*, at *sambal* sa Malasya at Singapura. Sikat din ang mga pagkaing gawa sa utaw, kagaya ng mga baryasyon ng tokwa at tempeh. Itinuturing na imbensyong Habanes ang tempeh, isang lokal na pag-aangkop ng permentasyon at produksyon ng pagkain batay sa utaw. Isa pang pinakasim na pagkain ang *oncom'', na kahawig sa tempeh ngunit gumagamit ng iba't ibang base (hindi lang utaw), na gawa sa iba't ibang fungi, at lalo nang popular sa Kanlurang Java.

## Mga sanggunian 
Kategorya:Lutuing Indones
Lamec (Ama ni Noe)

**Lamec** (;  *Lemeḵ*, sa pausa  *Lāmeḵ*;  *Lámekh*) ay isang patriarch sa genealogies of Adam sa Aklat ng Genesis. Siya ay bahagi ng genealogy of Jesus sa Lucas 3:36. Ayon sa Aklat ng Jasher (Yasher). Mayroong tatlong nagpahayag "Mga Aklat ng Jasher," at isa sa sa kanila is ay nawala. Ang asawa ni Lamech ay pinangalanang Ashmua (Jasher 4:11).

## Mga sanggunian
Kategorya:Mga tauhan sa Bibliya
Sem

**Sem** (;  *Šēm*; ) ay isa sa mga anak ni Noe, siya ang gitnang anak ng kanyang mga kapatid, meron din nagsasabi na siya ay pinakamatanda sa magkapatid.

Ang mga anak ni Sem ay sina Elam, Assur, Arphaxad na siya ay naging ninuno ni Abraham,
Lud at si Aram noong siya ay 100 na taong gulang na.

Si Sem ay nabanggit sa bibliya maraming beses sa Aklat ng Genesis at sa mga Aklat ng Kronika.

, c. 100 AD; Ang mga anak ni Japheth ay ipinakita sa pula, Ham ang mga anak na lalaki sa asul, ang mga anak ni Sem sa berde.]]
, mga Israelita, Ammonite, Ishmaelita, Edomites, Midianita, Ashurites, Leturite at Leumites.]]

## Ang pagkalasing ni Noe
 kina Sem at Jafet na tinatakpan ang kahubaran ng kanilang ama]]

Noong si Noe ay naging lasing, nakatulog si Noe na hindi niya namalayan na nakahubad pala siya, nang nakita nito ng nakabubunsong kapatid, sinabi niya ito sa kanyang mga kapatid na sila Sem at Jafet, at nang nakit nila Ito ay, itinakpan nila ang kahubaran Ng kanilang ama. Nang nalaman nito ni Noe ay isinumpa niya ang anak ni Ham na si Canaan. At sa ganon, binasbasan naman niya sina Sem at Jafet.

## Sem hanggang kay Abraham
*Sem
*Arphaxad
*Sala
*Heber
*Peleg
*Reu
*Serug
*Nachor
*Thare
*Abraham

## Mga sanggunian
Kategorya:Mga tauhan sa Lumang Tipan
Distrito ng Silangang Godavari

Ang **Silangang Godavari** ay isang distrito sa Baybaying Andhra ng rehiyon ng Andhra Pradesh, Indya. Matatagpuan ang punong-himpilan ng distrito sa Rajahmundry. Ayon noong senso ng 2011, ito ang naging pinakamataong distrito sa estado na may populasyon na 5,151,549.

Sa Presidensiya ng Madras, nalikha ang Distrito ng Rajahmundry noong 1823. Muling inorganisa ito noong 1859 at sumanga ito sa mga distrito ng Godavari at Krishna. Noong pamamahala ng mga Briton, punong-himpilan ang Rajahmundry ng Distrito ng Godavari, na sumanga pa sa Silangang Godavari at Kanlurang Godavari na mga distrito noong 1925. Nang nahati ang distrito ng Godavari, naging punong-himpilan ang Kakinada ng Silangang Godavari at naging punong-himpilan ang Eluru ng Kanlurang Godavari. Noong Nobyembre 1956, nabuo ang Andhra Pradesh sa pamamagitan ng pagsasama ng Estado ng Andhra sa mga lugar na may nagsasalita ng Telugu sa Estado ng Hyderabad. Noong 1959, ang dibisyong kumikita na Bhadrachalam, na binubuo ng Bhadrachalam at Naguru Taluqs (2 Taluqas noong 1959 subalit nahati sa kalaunan sa Wajedu, Venkatapruram, Charla, Dummugudem, Bhadrachalam, Nellipaka, Chinturu, Kunavaram, at Vara Rama Chandra Puram Mandals) ng Distrito ng Silangang Godavari, ay sumanib sa distrito ng Khammam. Pagkatapos ng reorganisasyon at dibisyon ng Andhra Pradesh noong Hunyo 2014, ang mga Mandal ng Bhadrachalam (maliban sa Templo ng Bhadrachalam), Nellipaka, Chinturu, Kunavaram at Vara Rama Chandra Puram ay muling naidagdag sa Distrito ng Silangang Godavari.

## Demograpiya 
Sang-ayon sa senso noong 2011, mayroon ang Silangang Godavari ng isang populasyon na 5,154,296. Binibigyan ito na isang ranggo na ika-19 sa Indiya (sa kabuuang 640 distrito) at una sa estado. Ang katamtamang porsiyento ng mga marunong bumasa't sumlat sa Silangang Godavari noong 2011 ay 71.35% kumpara sa 65.48% noong 2001. Sa pagbatay sa kasarian, nasa 74.91% ang mga lalaking marunong bumasa't sumalat samantalang nasa 67.82% ang sa babae. Tungkol naman sa rasyo ng kasarian sa Silangang Godavari, nanatili itong 1005 babae bawat 1000 lalaki kumpara noong senso ng 2001 na may pigura na 993. Ang katamtamang pambansang rasyo ng kasarian sa Indiya ay 940 noong senso ng 2011.

## Mga dibisyong administratibo 
May dalawang kumikitang dibisyon ang distrito, ang Rajamahendravaram at Kovvur na may 19  na mandal.

### Mga mandal 
Mayroon ang Silangang Godavari ng sumusunod na mga mandal:

## Mga sanggunian
Kategorya:Mga distrito ng Andhra Pradesh
Mga protesta sa COVID-19 sa Tsina ng 2022

Nagsimula ang isang serye ng mga protesta laban sa COVID-19 lockdown sa Kalupaang Tsina noong 15 Nobyembre 2022.

Nagsimula ang mga protesta bilang tugon sa mga hakbang na ginawa ng gobyerno ng Tsina upang maiwasan ang pagkalat ng COVID-19 sa bansa, kabilang ang pagpapatupad ng zero-COVID policy. Ang kawalang-kasiyahan sa patakaran ay lumaki mula noong simula ng pandemya, na nagkulong sa maraming tao sa kanilang mga tahanan nang walang trabaho at nag-iwan sa ilan na hindi makabili ng mga pang-araw-araw na pangangailangan.

Habang nagsimula ang maliliit na protesta noong unang bahagi ng Nobyembre, ang malawakang kaguluhang sibil ay sumiklab kasunod ng isang nakamamatay na sunog sa Ürümqi na pumatay ng sampung tao, tatlong buwan sa isang lockdown sa Xinjiang. Iginiit ng mga nagpoprotesta na wakasan ang zero-COVID na patakaran at mga lockdown, at ang ilan ay nagpalawig ng kanilang protesta sa pamumuno ni Xi Jinping at ng Partido Komunista ng Tsina.

## Sanggunian
Kategorya:Tsina
Kategorya:2022
Kategorya:2022 sa Tsina
Sala (Anak na lalaki ni Arfacsad)

Si **Sala** (), **Sala** o **Sale** ( – *Salá*) o **Sela** ay isang ninuno ng mga Israelita, Siya ay isang anak ni Arfacsad ayon sa . Ayon kay St. Lucas siya ay isang anak ni Cainan.

Siya din ang ama ni Heber na si Heber ay nagbigay ng kanyang pangalan sa mga Hebreo.

## Mga sanggunian
Kategorya:Mga tauhan sa Bibliya
Miss Universe 1967

Ang **Miss Universe 1967** ay ang ika-16 na edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 15 Hulyo 1967.

Pagkatapos ng kompetisyon, kinoronahan ni Margareta Arvidsson ng Suwesya si Sylvia Hitchcock ng Estados Unidos bilang Miss Universe 1967. Ito ang ikaapat na tagumpay ng Estados Unidos sa kasaysayan ng kompetisyon. Nagtapos bilang *first runner-up* si Mariela Pérez ng Beneswela, habang nagtapos bilang *second runner-up* si Jennifer Lewis ng Inglatera.

Mga kandidata mula sa limampu't-anim na bansa at teritoryo ang lumahok sa kompetisyong ito. Pinangunahan ni Bob Barker ang kompetisyon, samantalang si June Lockhart ang nagbigay ng komentaryo sa buong kompetisyon.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang Bonaire, at bumalik ang mga bansang Kapuluang Birhenes ng Estados Unidos na huling sumali noong 1962; at Honduras, Hong Kong, Mehiko, Republikang Dominikano, at Urugway na huling sumali noong 1965. Hindi sumali si Elham Warwar ng Hamayka dahil hindi ito nagbigay ng patunay na nagwagi siya sa kanilang opisyal na kompetisyong pambansa. Hindi sumali sina Marlène Talih ng Libano at Naima Benjelloun ng Maruekos dulot ng digmaan sa Gitnang Silangan. Hindi sumali sina Seedevi Ragama ng Ceylon at Bone Jay ng Guyana dahil sa hindi isiniwalat na dahilan. Hindi sumali ang mga bansang Maruekos, Suriname, at Trinidad at Tobago matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kandidata.

Hindi rin sumali si Patsy Earp ng Australya dahil sa hindi isiniwalat na dahilan. Hindi rin sumali si Teresa Amaro ng Portugal at pinili na lamang nitong sumali sa Miss World.

## Mga resulta 
### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1966, labinlimang *semifinalist* ang napili sa pamamagitan ng paunang kompetisyon at ang mga *closed-door interview*. Ang labinlimang *semifinalist* ay isa-isang tinawag sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga *semifinalist* kay Bob Barker. Pagkatapos nito, lumahol sa *swimsuit competition* at *evening gown competition* ang labinlimang *semfinalist,* at kalaunan ay napili ang limang pinalista na lumahok sa *final interview.*

### Komite sa pagpili 
* Stanley Baker – Ingles na aktor
* Rossano Brazzi – Italyanong aktor at direktor
* Yousuf Karsh – Armenyano-Kanadyanong litratista
* Mikael Katz – Suwekong mamamahayag
* Dong Kingman – Tsino-Amerikanong pintor
* Arthur Murray – Amerikanong mananayaw
* Toshiro Mifune – Hapones na aktor
* Edilson Cid Varela – Brasilenyong mamamahayag
* Earl Wilson – Amerikanong mamamahayag at kolumnista
* Gladys Zender – Miss Universe 1957 mula sa Peru

## Mga kandidata 
Limampu't-anim na kandidata ang lumahok para sa titulo.

## Mga tala 

## Mga sanggunian 

## Panlabas na kawing 
* 

Kategorya:1967
Faleg

Si **Faleg** (, sa pausa , "dibisyon"; ) ay isa sa mga anak ni Eber, siya ay may kapatid si Joktan na may labing-tatlong anak. Si Peleg ay namatay sa edad na 239.

May roon ding anak si Faleg na nangangalang Reu at siya ay naging ama ni Serug at siya ay naging ama ni Nacor na ama ni Thare na ama ni Abraham

## Nahati ang mundo
Ayon sa  at , noong panahon ni Peleg na hinati ang lupa &ndash; ayon sa kaugalian, ito ay madalas na ipinapalagay na bago, sa panahon, o pagkatapos ng pagkabigo ng Tore ng Babel, na ang pagtatayo ay tradisyonal na iniuugnay kay Nimrod. Ang kahulugan ng paghahati ng Daigdig ay karaniwang ginagamit upang sumangguni sa isang patriyarkal na dibisyon ng mundo, o posibleng ang Eastern Hemisphere lamang, sa mga nakalaan na bahagi sa tatlong mga anak ni Noah para sa hinaharap na hanapbuhay, gaya ng partikular. inilarawan sa *Aklat ng Jubilees*, *Biblical Antiquities of Philo*, *Kitab al-Magall*, Flavius ​​Josephus, at maraming iba pang mga antiquarian at mediaeval na pinagmumulan, kahit noong huli na Arsobispo Ussher, sa kanyang *Annals of the World*. Ang isang ulat, ang *Salungatan nina Adan at Eva kay Satanas*, ay nagsasabi na "Sa mga araw ni Phalek (Peleg), ang lupa ay nahati *sa ikalawang pagkakataon* sa tatlong anak ni Noe; Shem, Ham at Japhet" &ndash; ito ay minsang nahati sa tatlong anak ni Noah mismo.

Ang ilang Young Earth Creationists ay binibigyang-kahulugan ang talatang ito na tumutukoy sa kontinente ng Pangaea na nahati sa mga modernong kontinente.

## Mga sanggunian
Kategorya:Mga tauhan sa Bibliya
Pandoravirus yedoma

Ang ***Pandoravirus yedoma*** ay isang uri ng virus mula sa pamilya ng Pandoravirus, ay orihinal na nalibing 48,500 libong taon ng nakalipas sa isang lawa sa Sakha sa Siberya sa Rusya ayon sa mga siyentipikong Pranses.

## Sanggunian
Kategorya:Birolohiya
Perkedel

Tumutukoy ang ***perkedel*** sa mga pinritong gulay sa lutuing Indones. Pinakakaraniwan ang mga *perkedel* na gawa sa minasang patatas, ngunit may mga ibang sikat na baryante katulad ng ***perkedel jagung*** (*pinerkedel* na binalatang mais), ***perkedel tahu*** (*pinerkedel* na tokwa) at ***perkedel ikan*** (*pinerkedel na isda*). Halos sa buong Indonesya tinatawag itong *perkedel*; subalit tinatawag itong *begedil* sa Habanes, na ginagamit din sa Malasya at Singapura, na nagmumungkahi na ipinakilala ang pritong pagkain na ito ng mga imigranteng Habanes sa Malasya at Singapura.

## Pinanggalingan 
Pinaniniwalaang nagmula ang *perkedel* sa *frikadeller* ng mga Olandes, na sa katunayan ay isang almondigas o giniling ng mga Danes. Ipinapalagay ito dahil sa makasaysayan at kolonyal na kaugnayan ng Indonesya sa Olanda. Hindi kagaya sa *frikadeller*, ang pangunahing sangkap ng *perkedel* ay hindi karne, ngunit minasang patatas.

## Mga sanggunian 
## Link sa labas 
* 

Kategorya:Lutuing Indones
Temasek

[thumb|400x400px|Bahagi ng [mapang Mao Kun mula sa Wubei Zhi na nakabatay sa mga mapang pangnabigasyon ni Zheng He noong unang bahagi ng ika-15 siglo na nagpapakita ng Temasek (淡馬錫) sa bandang kaliwa sa itaas.]]

Ang **Temasek** (o **Temasik**) ay sinaunang naitala na pangalan ng pamayanan na nasa puwesto ng modernong Singapore. Lumilitaw ang pangalan sa mga sinunang panitikan ng mga Malay at Habanes, at naitala rin ito sa mga Tsinong dokumento noong mga panahong Yuan at Ming bilang *Danmaxi* ( o ).

Dalawang natatanging pamayanan ang naitala sa Temasek – Long Ya Men at Ban Zu. Ginagamit ang pangalan sa Singapore sa modernong panahon para sa mga pambansang karangalan pati na rin sa mga institusyon at korporasyon.

## Pangalan 
Hindi matiyak ang pinagmulan ng pangalang Temasek, ngunit iminungkahi na nagmula ito sa salitang *tasik* sa wikang Malay na may kahulugang "lawa" o "dagat", at maaaring mangahulugan ng "lugar na napapaligiran ng dagat", o Bayang Dagat. Iminungkahi rin na isa itong reperensiya sa isang hari ng Srivijaya, Maharaja *Tan ma sa na ho*. Lumilitaw bilang *Tumasik* ang pangalan sa Lumang Habanes na epiko na isinulat sa 1365, Nagarakretagama. Mula ito sa salitang *tasik* "dagat" na nilagyan ng gitlaping *-um-*. Nabanggit din nang dalawang beses ang pangalan sa *Sejarah Melayu (Kasaysayang Malay)*, at tinukoy sa *Pararaton*, isang akdang Habanes. Inilarawan ang Temasek sa salaysay ni Wang Dayuan, isang Tsinong manlalakbay na bumisita sa pulo noong mga 1330 at sumulat tungkol sa isang pamayanang Malay na tinatawag na *Danmaxi*, isang transkripsiyon ng pangalang Temasek. Sa isang bersiyon ng salaysay ni Marco Polo ukol sa kanyang paglalakbay, nabanggit ang isang lugar na tinatawag na *Chiamassie* na may kinalaman sa kahariang pulo ng *Malayur*.

Noong nasa ika-14 na siglo, pinalitan ang pangalang Temasek ng Singapura, isang pangalang Malay mula sa Sanskrito na may kahulugang "Lungsod ng Leon". Ayon sa alamat, si Sang Nila Utama ang nagbansag ng pangalang ito noong dumalaw siya sa isla noong 1299 at nakakita ng di-kilalang nilalang, na ipinaalam sa kanya ay isang leon. Bagama't patuloy na ginamit sa mga talaan ng Tsino ang pangalang Temasek nang pagkaraan (halimbawa sa mapang Mao Kun) at nagamit din sa *Sejarah Melayu*, lumipas ang pangalang Temasek at hindi lumitaw sa mga mapa at dokumento ng mga Europeo mula 1500 hanggang 1800. Muling napasigla ito sa mga kolonyal at mas modernong panahon, at isinusunod sa pangalan nito ang mga institusyon, korporasyon, at pambansang karangalan sa Singapore.

## Mga sanggunian 
## Link sa labas
**A History of the Lion City* [Isang Kasaysayan ng Lungsod ng Leon] (sa wikang Ingles) – Kabanata mula sa onlayn na teksbuk.

Kategorya:Kasaysayan ng Singapore
Alig

Sa teorya ng probabilidad at estadistika, ang **alig** (), na kinakatawan ng simbolong **σ2**, ay isang sukat ng kakalatan ng isang alisagang aliging X na katumbas sa inaasahang halaga ng parirami ng liwas buhat sa tamtamang \operatorname{E}(X), o \operatorname{E}[X - \operatorname{E}(X)]^2. Kapag kinuha ang pariugat nito, makukuha naman ang pamantayang liwas, na isa ring sukat ng kakalatan.  Dinadaglat din minsan bilang \operatorname{Var}(X) o \operatorname{V}(X) ang alig.
## Katuringan 
Itinuturing ang alig ng isang alisagang aliging X na katumbas sa inaasahang halaga ng parirami ng liwas buhat sa tamtamang \mu, o 
\sigma^2 = \operatorname{E}(X - \operatorname{E}(X)]^2.
Gamit ang katangian ng inaasahang halaga, mapapatunayang na
\begin{align}
\operatorname{Var}(X) &= \operatorname{E}\left[{\left(X - \operatorname{E}[X]\right)}^2\right] \\[4pt]
&= \operatorname{E}\left[X^2 - 2 X \operatorname{E}[X] + \operatorname{E}[X]^2\right] \\[4pt]
&= \operatorname{E}\left[X^2\right] - 2 \operatorname{E}[X] \operatorname{E}[X] + \operatorname{E}[X]^2 \\[4pt]
&= \operatorname{E}\left[X^2\right] - 2\operatorname{E}[X]^2 + \operatorname{E}[X]^2 \\[4pt]
&= \operatorname{E}\left[X^2\right] -  \operatorname{E}[X]^2
\end{align}
### Sa hiwalaying alisagang aligin 
Kung may nakaugnay na probabilidad sa bawa't halaga ng alisagang aliging X, alalong baga; x_1 \mapsto p_1, x_2 \mapsto p_2, \ldots, x_N \mapsto p_N

\operatorname{Var}(X) = \sum_{i=1}^N p_i \cdot {\left(x_i - \mu\right)}^2,

kung saan \mu ang inaasahang halaga o 

\mu = \sum_{i=1}^N p_i x_i .

Maisusulat din ang alig ng katipunan ng halagang x_1, x_2, x_3 ... x_N , kung saan pareho ang probabilidad ng bawa't isa bilang
 \operatorname{Var}(X) = \frac{1}{N} \sum_{i=1}^N (x_i - \mu)^2 

kung saan \mu ang tamtaman ng mga datos

\mu = \frac{1}{N}\sum_{i=1}^N x_i .

Isa itong natatanging kalagayan ng probabilidad ng isang hiwalaying alisagang aligin.
#### "Biased" na binigatang alig 
Kung may nauulit na halaga sa x_1, x_2, x_3 ... x_N , minsan ay inilalagyan ng kaukulang "bigat" ang bawa't halaga batay sa kung ilang beses sila nauulit (o ang dalas nito), na kinakatawan ng f o *freuqency* (dalas). Samakatuwid, kung may nauugnay na dalas f_k sa bawa't halagang x_k o x_1 \mapsto f_1, x_2 \mapsto f_2, \ldots, x_N \mapsto f_N, maisusulat ang tumbasan para sa alig sa itaas bilang

 \operatorname{Var}(X) = \frac{\sum_{i=1}^N f_i(x_i - \mu)^2}{\sum\limits_{i=1}^N f_i}  

kung saan 

\mu = \frac{ \sum\limits_{i=1}^N f_i x_i}{\sum\limits_{i=1}^N f_i}.

at binibilang ang bawa't x_k ng isang beses lamang (hindi nauulit).

## Tignan din 
* Pamantayang liwas
* Sukat ng kakalatan
* Tamtaming wagas na liwas
## Mga sanggunian 
Kategorya:Probabilidad at estadistika
Bagyong Butchoy (2016)

**2016 Bagyong Butchoy** (Nepartak) ay isang malakas na bagyong nanalasa sa Taiwan at Tsina.

Kategorya:Bagyo sa Pasipiko

Si Bagyong Nepartak kauna-unahang bagyo naging kategoryang 5 na bagyo sa buwan ng Hulyo dahil walang bagyo sa buwan ng Enero hanggang Hunyo
Mayonesa

Ang **mayonesa** ay makapal, malamig, at makremang sarsa o pampalasa na karaniwang ginagamit sa mga sandwich, hamburger, ensalada, at French fries. Bumubuo rin ito sa batayan ng mga iba pang sarsa, katulad ng sarsang tartaro, fry sauce, remoulade, salsa golf, at rouille.

Isang emulsyon ang mayonesa ng langis, apyak, at isang asido, suka man o katas ng limon; maraming mga baryante na gumagamit ng karagdagang pampalasa. Iba-iba ang kulay mula sa halos puti hanggang sa maputlang dilaw, ang tekstura mula sa malabnaw na krema hanggang sa malapot na gel.

May mga ibinebentang imitasyon na walang itlog para sa mga umiiwas sa itlog ng manok dahil sa alerhiya, upang limitahan ang pandiyetang kolesterol, o dahil begano sila.

## Mga sanggunian 
Kategorya:Mga sarsa
Kategorya:Lutuing Pranses
Kategorya:Lutuing Kastila
Pambansang koponan ng futbol ng Pilipinas para sa kababaihan

Ang **pambansang koponan ng futbol ng Pilipinas para sa kababaihan** ay ang pambansang koponan ng Pilipinas ng mga kababaihan na kumakatawan ng bansa sa pandaigdigang futbol.

Binuo ang koponan noong dekada 1980. Regular na sumasali ang Pilipinas sa AFC Women's Asian Cup. Ito ay unang lumahok noong 1981 noong kilala pa ang torneyo bilang AFC Women's Championship. Isinagawa ang paligsahan noong 1999 sa Iloilo at Bacolod sa Pilipinas. Hindi na muli nakasali ang koponan sa kampeonato pagkatapos nito lumahok noong 2003 dulot sa pagkilala ng prosesong kwalipikasyon simula sa edisyong 2006. Bumalik sila sa AFC Women's Asian Cup para sa 2018 matapos silang makakwalipika noong 2017. Sa iterasyon ng torneyong eto, ang koponan ay nakalagpas sa group stage - ang unang beses na nakamit sa kasaysayan ng kanilang pakikilahok sa Asian Cup. Nahigitan pa neto ng Pilipinas nang makaabot sila sa semipaynal ng edisyong 2022 at makakwalipika para sa 2023 FIFA Women's World Cup. Eto ang unang beses nila makapasok sa FIFA Women's World Cup sa kanilang 42-taon na kasaysayan.

Sa futbol sa Timog Silangang Asya, nakamit ng koponan ng Pilipinas ang una nilang titulo sa AFF Women's Championship noong 2022. Malimit lang ang tagumpay ng koponan sa pang-rehiyon na torneyo bago neto at sa Palarong Timog Silangang Asya.

## Mga sanggunian
Kategorya:Futbol sa Pilipinas
Philippines Football League

Ang **Philippines Football League** (), kilala rin bilang PFL, ay isang propesyunal na ligang futbol football sa ilalim ng Philippine Football Federation (PFF). Ang PFL ay ang pinakamataas na antas ng futbol para sa mga klub sa Pilipinas. Sinundan nito ang United Football League (UFL), ang dating liga na *de facto* na pinakamataas sa bansa.

## Mga sanggunian
Kategorya:Futbol sa Pilipinas
Miss World 1952

Ang **Miss World 1952** ay ang ikalawang edisyon ng Miss World pageant, na ginanap sa Lyceum Ballroom sa Londres, Reyno Unido noong 14 Nobyembre 1952.

Pagkatapos ng kompetisyon, kinoronahan ni Kiki Håkansson ng Suwesya si May-Louise Flodin ng Suwesya bilang Miss World 1952. Ito ang ikalawang tagumpay ng Suwesya, at ang kauna-unahang pagkakataon sa kasaysayan ng kompetisyon na dalawang kandidata mula sa kaparehas na bansa ay magkasunod na nagwagi. Nagtapos bilang first runner-up si Sylvia Muller ng Suwisa, habang nagtapos bilang second runner-up si Vera Marks ng Kanlurang Alemanya.

Labing-isang kandidata mula sa sampung bansa ang lumahok sa kompetisyong ito. Pinangunahan ni Eric Morley ang kompetisyon.

## Kasaysayan 
thumb|Lyceum Ballroom, ang lokasyon ng Miss World 1952|250x250px

### Pagpili ng mga kalahok 
Labing-isang kalahok mula sa sampung bansa ay napili upang lumahok sa kompetisyon. Isang kandidata ang inimbitahan upang kumatawan sa kanyang bansa para mabalanse ang bilang ng mga kandidata, at isang kandidata ang nailuklok upang kumatawan sa kanyang bansa matapos ang pag-urong ng orihinal na kalahok.

#### Mga pagpalit 
Dapat sanang kakatawan sa bansang Olanda si Miss Holland 1951 Elisabeth van Proosdij sa edisyong ito. Gayunpaman, hindi na nagpatuloy si van Proosdij sa komeptisyon dahil nais na lamang nito magpakasal, at siya ay pinalitan ng kanyang *first runner-up* na si Sanny Weitner.

#### Mga unang pagsali at pag-urong 
Matapos isulong ang kompetisyon na may labindalawang kandidata, naisip ni Eric Morley na imbitahin si Miss Great Britain 1951, Marlene Ann Dee, upang makumpleto ang labindalawang kandidatang sasali para sa Miss World 1952. 

Lumahok sa unang pagkakataon ang mga bansang Kanlurang Alemanya, Irlanda, Pinlandiya, at Suwisa. Dapat din sanang kakalahok sa edisyong ito si Anne-Marie Pauwels ng Belhika, subalit, pinilit ni Pauwels na samahan siya palagi ng kanyang kasintahan, na siyang hindi pinayagan ni Morley. Dahil dito, tinanggal ni Morley si Pauwels sa kompetisyon, na siyang dahilan upang naging labing-isa lamang ang bilang ng mga kandidata.

## Mga resulta 
### Mga pagkakalagay 
## Kompetisyon 
### Pormat 
Pumarada muna ang labing-isang kandidata suot ang kanilang *evening gown* sa harapan ng mga hurado. Pagkatapos ay pumarada naman ang labing-isang kandidata sa kanilang mga damit panlangoy. Pagkatapos ng pagrampa sa kanilang mga damit panlangoy, inanunsyo na ni Eric Morley ang mga *runner-up* at ang bagong Miss World.
* Charles Eade – direktor ng dyaryong *Sunday Dispatch*
* Eddy Franklyn – May-ari ng isang *model agency* sa Reyno Unido
* Glynis Johns – Aktres mula sa Timog Aprika
* Richard Todd – Aktor na Irlandes

## Mga kandidata 
Labing-isang kandidata ang lumahok para sa titulo.

## Mga tala 

## Mga sanggunian 

## Panlabas na kawing 
* Opisyal na website

Kategorya:Miss World
Jacques-Louis David

Si **Jacques-Louis David** (  ; 30 Agosto 1748 - 29 Disyembre 1825) ay isang Pranses na pintor na gumagamit ng istilong Neoclassical, at ang itinuturing na pinakatanyag na pintor sa panahong iyon. Noong 1780s, ang kanyang tatak na tserebral ng pagpipinta sa mga makasaysayang pangayayari ay nagmarka ng pagbabago sa lasa mula sa mga hindi kaangkop-angkop na mga Rococo tungo sa klasismong kagandahan, kalubhaan at mas mataas na pakiramdam,  na umaayon sa moral na klima ng mga huling taon ng Ancien Régime.

## Talambuhay
Si David ay pinanganak sa Paris sa isang maharlikang pamilya. Namatay ang kanyang ama sa isang dwelo at ang kanyang ina ay walang magawa kundi ipaalaga siya sa kanyang mga maykayang mga tiyuhin. Kahit na si David ay nakapag-aral sa isang desenteng paaralan, naging hadlang sa kanya ang kapansanang tumor sa mukha kung saan hindi siya gaanong nakakapagsalita ng maayos. Naging estudyante siya ni Jean-Marie Vien, kung saan sinundan niya hanggang Roma kung saan si Vien ay naging direktor ng French Academy. Sa Roma, naging mahusay si David sa pagpinta sa istilong Klasikal at dahil dito, naayawan niya ang eskwelahan ni Francois Boucher at muling binuhay niya ang paggamit ng mga bagay na Klasikal sa sining.

Ang unang ipininta ni David ay ang kanyang obrang *"Blind Belisarius Asking Alms"* kung saan ito ay pinuri ng mga kritiko. Pumasok siya sa Academe Royale de Peinture et de Sculpture noong 1783, at naging court painter para kay Louis XVI. Pero, sa kasamaang palad, isa siyang Republikano. Noong Rebolusyong Pranses, bumoto si David na may kagustuhan sa Konbensyon at sa kamatayan ng hari. Ang kanyang mga pininta sa panahong ito ay ang, *"The Tennis Court Oath"* at ang *"The Death of Marat"*. Noong panahong ng pamumuno ni Napoleon, ipininta niya ang *" The Coronation of Napoleon and Josephine"*, "*The Distribution of the Eagles*", at "*Napoleon on Horseback*".

, ang "Napoleon on Horseback" o mas kilala bilang "Napoleon Crossing the Alps"]]

## Mga Sanggunian
Kategorya:Mga pintor mula sa Pransiya
Kategorya:Mga pintor
Hantik

Ang mga **Hantik** o **berdeng langgam** ( genus ***Oecophylla*** ) ay insekto ng pamilya Formicidae (order Hymenoptera ) at sumusunod sa pinakamataas na klase ng organisadong lipunan (eusocial). Dahil obligado silang arboreal, nakatira ang mga berdeng langgam sa mga puno at kilala sila para sa kanilang kakaibang ugali ng pagbubuo ng pugad kung saan naghahabi sila ng mga dahon gamit ng sutla ng larba. Ang mga kolonya nito ay maaaring maging napakalaki na binubuo ng higit sa isang daang pugad na sumasaklaw sa maraming puno at naglalaman ng higit sa kalahating milyong manggagawa. Tulad ng maraming iba pang uri ng langgam, ang mga Hantik ay nangangaso ng maliliit na insekto at kumakain ng honeydew na puno ng carbohydrates na inilalabas ng mga insektong Hemiptera. Malinaw na nagtatanghal ang mga manggagawang Hantik ng dalawang kalakaran na pamamahagi ng kalakihan na halos walang magkakapatong sa kalakihan ng mga menor at mayor na manggagawa. Ang kahabaan ng mga manggagawang mayor ay mga 8–10&nbsp;mm (0.31–0.39&nbsp;in) at ang mga menor na manggagawa ay humigit-kumulang kalahati ng haba ng mga manggagawang mayor.  Ang mga manggagawang mayor ay naghahanap, nagtatanggol, nagpapanatili, at nagpapalawak ng kolonya samantalang ang mga menor na manggagawa ay kadalasang nananatili sa loob ng mga pugad kung saan inaalagaan nila ang mga supling at ‘ginagata’ ang mga insekto sa loob o malapit sa mga pugad.
thumb|Patay na reyna Hantik dala ng isang manggagawang langgam

Kategorya:Articles using diversity taxobox
Angel Guardian

Si **Angel Grace Trazona Guardian**, (isinilang noong 6 Setyembre 1998) ay isang Pilipinang aktres, modelo, komersyal pang modelo at isang recording artist na kasalukuyang nakikita sa himpilan ng GMA Network.

## Pilmograpiya
### Pelikula
### Telebisyon
## Diskograpiya
### Singles 
## Sanggunian
## Panlabas na kawing
* 

Kategorya:Mga Pilipino
Kategorya:Mga artista mula sa Pilipinas
Kategorya:Mga taga-Kalakhang Maynila
Optical Media Board

Ang **Optical Media Board** (OMB, dating kilala bilang **Videogram Regulatory Board** (VRB), ay isang ahensya ng gobyerno ng Pilipinas na bahagi ng Office of the President of the Philippines, na responsable sa pag-regulate ng produksyon, paggamit at pamamahagi ng recording media sa Pilipinas .

## Background 
Ang Optical Media Board ay nabuo noong 5 Oktubre 1985 sa bisa ng Presidential Decree No. 1987 bilang Videogram Regulatory Board (VRB).

Noong 17 Abril 2001, inilipat ang VRB mula sa Tanggapan ng Pangulo patungo sa Department of Trade and Industry (DTI).

Sa ilalim ng Republic Act No. 9239 na nilagdaan ni Pangulong Gloria Macapagal Arroyo noong 10 Pebrero 2004, ang Videogram Regulatory Board ay inilipat pabalik sa Office of the President at pinalitan ng pangalan at muling inorganisa bilang Optical Media Board (OMB) bilang tugon sa tumataas na katanyagan ng Mga video CD at DVD player sa bansa noong unang mga bahagi ng 2000s, at dahil dito ang malawakang pamimirata ng optical media tulad ng mga CD, DVD at Blu-ray disc. Nagsagawa ito, at kilala, para sa mararaming raid sa mga stall ng flea market at mga katulad na establisyimento na nagbebenta ng bootleg media kabilang ang mga pirated na CD at DVD.

## Kasaysayan 
Noong unang mga bahagi ng 2000s, dumami ang mga pagsalakay ng VRB sa mga ilegal na video establishment sa ilalim ng pamumuno ng aktor na si Ramon "Bong" Revilla Jr., na namuno ng isang mahigpit na kampanya laban sa pandarambong sa buong bansa.

## Listahan ng mga tagapangulo 
* Eduardo D. Sazon 
* Bernadette C. Fuentes 
* Sinabi ni Gen. Javier D. Carbonell 
* Enrique M. Montero (– Marso 2001) 
* Sinabi ni Brig. Sinabi ni Gen. Manuel B. Mariano (Marso 2001 – Mayo 2002) 
* Edu Manzano (10 Pebrero 2004 – 20 Agosto 2009) 
* Ronnie Ricketts (21 Oktubre 2009 – 29 Enero 2016) 
* Anselmo B. Adriano (14 Marso 2016 – 30 Setyembre 2020) 
* Christian Natividad (1 Oktubre 2020 – kasalukuyan) 

## Mga sanggunian
Reu

Si **Reu** o **Ragau** (; ), ayon sa Aklat ng Henesis, si Reu ay anak ni Peleg o Falek at ama ni Serug o Saruk. Siya ay namatay sa edad na 239 na taong gulang.

Ayon sa Aklat ng Jubilees, ang ina ni Reu ay nangangalang Lomna ng Shinar (10:28).

## Mga sanggunian
Serug

Si **Serug** o **Saruk** ( – *Śərūḡ*, "branch";  – *Seroúkh*) aki ni Reu asin ama ni Nachor ausog sa Genesis 11:20-23. Siya nagadan kan siyq 230 na taong gulang.

## Toltolan
Kategorya:Mga tauhan sa Bibliya
Abo ng bulkan

, Chile, na umabot mula Patagonia sa may Karagatang Pasipiko hanggang Atlantiko]]

Ang **abo ng bulkan** ay binubuo ng mga bahagi ng bato, mineral na kristal, at salaming bulkaniko. Nalilikha ito sa pagsabog ng bulkan, at karaniwang may sukat na bababa sa 2 mm (0.079 na pulgada) ang diyametro. Karaniwan ding ginagamit ang terminong *abo ng bulkan* upang bigyan ng tukoy ang lahat ng mga produkto mula sa pagsabog ng bulkan (ngunit ang tamang tukoy ay *tephra*), kabilang ang mga partikula na mas malaki ang sukat sa 2 mm. Nabubuo ang abo ng bulkan sa panahon ng pagsabog ng bulkan kapag lumalago ang mga gas na natunaw sa magma, at marahas na kumakalat sa atmospera. Ang mga pira-piraso ng bato at salaming bulkaniko ay ang mga produkto ng pwersa ng mga gas na bumabasag sa magma at nagtutulak nito sa atmospera. Maaari rin malikha ang abo sa pamamagitan ng paglapat ng magma sa tubig tuwing nagkakaroon ng *phreatomagmatic eruptions*, na nagiging dahilan ng marahas na singaw ng tubig, kung kaya nababasag ang magma. Sa oras na nasa himpapawid ang abo, nadadala ito ng hangin na may libong kilometro ang layo.

## Mga sanggunian 
Kategorya:Polusyon
Mano Po Legacy

Ang ***Mano Po Legacy*** ay isang Pilipinong medya prangkisa na ginawa ng Regal Entertainment at inilathala ng GMA Network .

Ang kwento ng bawat serye ay umiikot sa isang mayamang pamilyang Tsinong Pilipino tungkol sa ambisyon, pag-ibig, at buhay pampamilya.

## Pangkalahatang-ideya 
## Mga sanggunian 
## Mga panlabas na link 
*
Little Princess

Ang ***Little Princess*** ay isang 2022 Pilipinong seryeng pantelebisyon na ipinalabas ng GMA Network. Sa direksyon ni LA Madridejos, pinagbibidahan ito ni Jo Berry sa title role. Umere ito noong 10 Enero 2022 sa Afternoon Prime line up ng network na pinapalitan *Stories from the Heart*. Nagtapos ang serye noong 22 Abril 2022 na may kabuuang 73 na yugto. Pinalitan ito ng *Raising Mamay* sa oras nito.

## Tauhan at mga karakter 
* Jo Berry bilang Prinsesa R. Montivano 
* Juancho Trivino bilang Damien Santiago 
* Rodjun Cruz bilang Jaxon Pineda 
* Angelika Dela Cruz bilang Elise Reyes 
* Jestoni Alarcon bilang Marcus V. Montivano 
* Jenine Desiderio bilang Sunshine Pineda 
* Gabrielle Hahn bilang Adrianna Ilustre 
* Lander Vera Perez bilang Donald Santiago
* Chuckie Dreyfus bilang Fermin Garcia
* Marx Topacio bilang Aaron
* Melissa Avelino bilang Melania
* Kaloy Tingcungco as Caloy
* Hannah Precillas bilang Hannah
* Sheemee Buenaobra bilang si Macy
* Lala Vinzon bilang si Jewel
* Cherry Malvar bilang Whitney

## Produksyon 
Nagsimula ang pangunahing pagkuha ng litrato noong Oktubre 2021.

## Mga rating 
Ayon sa AGB Nielsen Philippines ' Nationwide Urban Television Audience Measurement People in television homes, nakakuha ng 5.9% rating ang pilot episode ng *Little Princess* .

## Mga Sanggunian
Nachor, anak ni Serug

Si **Nahor** ( – *Nāḥōr*;  – *Nakhṓr*) ay anak ni Serug ayon sa Genesis 11:22. Siya rin ang ama ni Thare na ama ni Abraham. Siya ay namatay noong siya ay 148 na taong gulang.

## Mga sanggunian
Kategorya:Mga tauhan sa Bibliya
Tare

Si **Thare** () ay isang biblikal na pigura sa Aklat ng Genesis. Siya ay nakalista bilang anak ni Nacor at ama ng patriyarka Abraham. Dahil dito, siya ay isang inapo ng anak ni Sem na si Arpachshad. Si Tera ay binanggit sa Genesis 11:26–27, Aklat ni Josue 24:2, at 1 Cronica 1:17–27&nbsp;ng Hebreo na Bibliya at Lucas 3: 34–36 sa Bagong Tipan.

## Salaysay ng Bibliya 
Si Tera ay binanggit sa Genesis 11:26–27, Josue 24:2, at 1 Cronica 1:17–27 ng Bibliyang Hebreo at Lucas 3:34–36 sa Bagong Tipan. Si Tera ay binanggit sa Genesis 11:26–32 bilang anak ni Nahor, anak ni Serug, mga inapo ni Sem. Sinasabing mayroon siyang tatlong anak: Abram (mas kilala sa kaniyang huling pangalan na Abraham), Haran, at Nahor II. Ang pamilya ay nanirahan sa Ur ng mga Caldeo. Ang isa sa kanyang mga apo ay si Lot, na ang ama, si Haran, ay namatay sa Ur.

## Mga sanggunian
Kategorya:Mga tauhan sa Bibliya
Wikang Pa'O

Ang '''wikang Pa'O**, minsang tinatawag na **Taungthu''', ay isang wikang Karen na ginagamit ng isa't kalahating milyong taong Pa'O sa Myanmar.

Pangunahing isinulat ang wika gamit ang isang sistema ng phonetics na ginawa ng mga Kristiyanong misyonero, at marami sa mga materyal na nagagamit ngayon para sa Internet ay nagmula sa mga Kristiyanong misyonero, bagaman karamihan sa mga Pa'O ay karaniwang iniuulat bilang mga Budista (nang walang tunay na istatistika, atbp. ).

Ang wika ay tinutukoy din ng mga exonym na "Black Karen" at "White Karen", na parehong mga terminong ginamit para sa kaibahan ng "Red Karen" (Karenni), na nanggaling din sa Myanmar.

Kabilang sa mga dayalekto ang Taunggyi at Kokareit.

## Ponolohiya 
Ang sumusunod ay nagpapakita ng mga tampok na phonological ng wikang Pa'O (Taungthu):

### Mga katinig 
* Ang /p, t, k, ʔ/ at /m, n, ŋ/ ay maaaring mangyari bilang pangwakas na mga katinig. Ang mga paghinto ay maaari ding marinig bilang hindi inilabas [p̚, t̚, k̚].

### Mga patinig 
## Mga sanggunian 
Kategorya:Mga wikang Kareniko
Kategorya:Language articles citing Ethnologue 18
Vicente Sotto Memorial Medical Center

Ang **Vicente Sotto Memorial Medical Center** (**VSMMC**) ay isang ospital na pinagmamay-arian ng pamahalaan sa Lungsod ng Cebu, Pilipinas .

Ang Vicente Sotto Memorial Medical Center ay isang pangkalahatang tersiyaryong sentrong medikal sa pagtuturo ng pagsasanay sa medikal na pasilidad na pag-aari ng Pamahalaan ng Pilipinas. Nilalayon nitong magbigay ng mga serbisyo sa pangangalagang pangkalusugan na magagamit, abot-kaya, naa-access at katanggap-tanggap sa lahat anuman ang katayuan sa lipunan.

Nagsimula ang pagpapatakbo nito noong 1911 na nakilala bilang Hospital del Sur at pormal na naitatag noong Abril 11, 1913. Sa pamamagitan ng Act 2725 ito ay napagkalooban nang legal na katayuan noong Enero 12, 1913. Ang pangalan ay pinalitan ng Southern Islands Hospital na nagsimula na may 30 lamang na higaan.

Noong Hunyo 1, 1992, pinagtibay ang RA 7588, na nagpataas ng kakayanang pahigaan ng ospital mula 150 beds patungo 400 higaan. At noong Hunyo 22, 1998, napagtibay ang Batas Republika bilang 8658 na nagpataas ng kakayanang pahigaan ng parehong ospital mula 400 hanggang 800 na higaan. Muli, noong Abril 26, 2016, sa pamamagitan ng Batas Republika bilang 10770, tumaas ang kakayanang pahigaan ng ospital mula 800 hanggang 1200  kakayanang magpahiga, kahilang na ang ang paglalaan ng mas maraming mga pondo para dito.

Sa kasalukuyan, ang Vicente Sotto Memorial Medical Center ay nagpapatupad ng bagong patutunguhan nito sa pagbubuo ng pagdadalubhasa (specialties) at sub-specialties sa ilalim ng iba't ibang kagawarang klinikal. Kasama sa Specialty at Subspecialty na ito ang General Surgery, Neuro Surgery, Uro-Surgery, Internal Medicine, Obstetrics-Gynecology, Orthopedics, Otorhinolaryngology, Ophthalmology, Anesthesiology, Patolohiya, Psychiatry, Radiology, Plastic at Reconstructive Surgery, Emergency Medicine; Family Medicine at Pediatrics, Rehabilitation Medicine Department, Dental Services Unit at ang National Voluntary Blood Services Program. 

## Mga sanggunian 
## Mga panlabas na link 
* Vicente Sotto Memorial Medical Center
Kategorya:Mga ospital sa Pilipinas
Gangnam Zombie

Ang ***Gangnam Zombie*** ay isang pelikula ng sombi apokalips na inilathala ng direktor na si Lee Soo Sung na ipapalabas sa Enero 5, 2023 sa Timog Korea. na pagbibidahan nina Ji Il-joo at Park Ji-yeon.

## Tauhan
### Pangunahing tauhan
* Ji II-joo bilang Hyun Seok
* Park Ji Yeon bilang Min Jung

### Supportadong tauhan
* Tak Teu In
* Choi Sung Min
* Jo Kyung Hoon

## Tingnan rin
* Alive (*2020*)
* The Odd Family: Zombie on Sale (*2020*)
* Peninsula (*2019*)

## Talababa
* 

Kategorya:Mga pelikula ng 2023
Kategorya:Mga pelikula mula sa Timog Korea
Kategorya:Mga pelikulang sombi mula sa Timog Korea
Partners in Crime

Ang ***Partners in Crime***, ay isang pelikulang Pilipino, pang-komedya, ngayong **2022 MMFF  (Metro Manila Film Festival** na ipapalabas sa Disyembre 25, 2022 na inilathala ng direktor na si Cathy Garcia-Molina sa ilalim ng produksyon ng Star Cinema at Viva Films na pinagbibidahan nina Vice Ganda at Ivana Alawi.

## Tauhan
### Pangunahing tauhan
*Vice Ganda bilang Jack Cayanan
*Ivana Alawi bilang Barbara Nicole Rose Albano

### Supportadong tauhan
*Enchong Dee
*Rez Cortez bilang Don Bill 
*Candy Pangilinan bilang Giging
*Cai Cortez
*Al Tantay
*Eian Rances
*MC Calaquian
*Lassy Marquez
*Divine Tetay
*Michael Flores
*Peewee O’Hara
*Marnie Lapus bilang Lizel
*Via Antonio
*Amanda Zamora

### Espesyal na partisipasyon
*Ion Perez as undiclose role

## Talababa
* 

Kategorya:Mga pelikula ng 2022
Kategorya:Mga pelikula mula sa Pilipinas
Weber

Ginagamit ang pangalang **Weber** bilang isang apelyido. Ilan sa kilalang mga taong taglay ang gayong apelyido ay:
*Max Weber (1864–1920), Alemang ekonomistang pampolitika at sosyologo
*Wilhelm Eduard Weber (1804–1891), Alemang na pisiko
Lagong-lumang kagubatan

thumb| Isang lagong-lumang  kagubatang Europeanong beech sa Biogradska Gora National Park, Montenegro
[thumb| Isang malamig na katamtamang [maulang gubat sa Tasmania, Australia]]
thumb| Mga baybaying redwood sa lagong-lumang kagubatan sa Muir Woods National Monument, Marin County, California
Ang **lagong-lumang kagubatan** (Ingles*: old-growth forest*) — tinatawag din na **pangunahing kagubatan** (*primary forest*), **birheng kagubatan** (*virgin forest*), **sinaunang kagubatan** (*primeval forest*), o **unang-tubong kagubatan** (*first-growth forest*) — ay isang kagubatan na umabot na sa malaking katandaan nang wala gaanong malaking pagkaabala, at sa gayon ay nagpapakita ng mga natatanging katangiang pansalomuhay, at maaaring mauuri bilang isang sukdol na pamayanan.  Ang Organisasyon ng Pagkain at Agrikultura ng United Nations ay tumutukoy sa mga pangunahing kagubatan bilang mga likas na muling nabuong kagubatan ng mga katutubong espesye ng punong-kahoy kung saan wala masyadongng makikitang mga indikasyon ng pagkilos ng tao at kung saan ang mga paglalakad ng salomuhay ay hindi gaanong naaabala. Mahigit sa isang-katlo (34 bahagdan) ng mga kagubatan sa mundo ay mga pangunahing kagubatan.  Kasama sa mga tampok sa lumang-lago ang magkakaibang kaanyuan na nauugnay sa puno na nagbibigay ng magkakaibang tirahan ng wildlife na nagpapataas sa laksambuhay ng nagubatangsalomuhay. Ang mga birheng o unang-tubong kagubatan ay mga lagong-lumang kagubatan na hindi pa kailanman naputol. Ang dalumat ng magkakaibang kaanyuan ng kapunoan ay kinabibilangan ng mga mararaming palapag na kulandong at puwang-kulandong, na nagpapaiba-iba sukat ng mga taas at bantod ng mga puno, at iba't ibang uri ng puno at klase at laki ng makahoy na mga labi.

May natirirang 1.11&nbsp;bilyong ektarya ng pangunahing kagubatan sa buong mundo. Kung pagsasamahin, tatlong bansa (Brazil, Canada, at Russia) ang nagtatanghal ng higit sa kalahati (61 bahagdan) ng pangunahing kagubatan sa mundo. Ang laki ng mga pangunahing kagubatan ay bumaba ng 81 milyong ektarya mula noong 1990, ngunit ang bilis ng pagkawala ay higit sa kalahati noong 2010–2020 kumpara sa nakaraang dekada. 

Ang mga lagong-lumang kagubatan ay mahalaga para sa mga kadahilanang pang-ekonomiya at para sa mga lingkod-salomuhay na ibinibigay ng mga ito.   Maaari itong maging punto ng pagtatalo kapag ang ilan sa industriya ng pagtotroso ay nagnanais na mag-ani ng mahalagang troso mula sa mga kagubatan, habang ang mga mapagkaligiran ay naghahangad na mapanatili ang kagubatan sa kanilang dalisay na katayuan para sa mga kapakinabangan nito tulad ng pagpapanatili ng laksambuhay, paglilinis ng tubig, pagsupil sa baha, at pagpapaikot ng palusog. Higit pa rito, ang mga lumang-lumalagong kagubatan ay mas mahusay sa pag-imbak ng karbon kaysa sa mga bagong itinanim na kagubatan at mabilis na lumalagong mga taniman ng troso, kaya ang pangangalaga sa mga kagubatan ay mahalaga sa pagpapagaan ng pagbabago ng klima.  

#### Kahulugan ng dinamika ng kagubatan 
## Mga Sanggunian 

*
Kolehiyo ng Kriminolohiya

Ang programa ng **College of Criminology Education** ng **University of Perpetual Help System DALTA** ay kolehiyong paaralan na kinikilala ng Commission on Higher Education. Ito ay matatagpuan sa Las Piñas, Metro Manila, Pilipinas.

## Batsilyer ng Agham sa Kriminolohiya 
### Pangkalahatang-ideya ng kurso 
Ang programa ng BS Criminology ay kursong pang-apat na taon na nakatuon sa mga karera sa pag-tagapamahala ng pulisya, corrections, pang-diskobre ng krimeng siyentipiko, pangasiwaan ng kulungan at penology, pag-ligtas laban sa apoy, at pang-industriyal na seguridad. Ang halaga nito ay nakabuon sa pagpabuti sa tagapamahala ng hustisyang kriminal, pagtugon sa pagpapalakas sa mga ahensiyang tagapagpatupad ng batas, at pagpapahusay ng kaligtasan ng publiko.

### Mga pagkakataon sa karera 
* Pulis
* Criminologist o Crime Sociologist
* Tagapangasiwa ng Pagpapatupad ng Batas
* Mga Eksperto sa Forensic (Photography, Dactyloscopy, Ballistics, Polygraphy, Questioned Document Examination, atbp. )
* Correctional Administrator
* Behavioral Scientist
* Propesyonal sa Seguridad
* Kriminal na Imbestigador
* Intelligence Officer
* Pribadong tagapag-imbestiga
* Sea o Air Marshal

Mga Kaakibat:

* Professional Criminologist Association of the Philippines (PCAP)
* Philippine Education Association for Criminology Education (PEACE)
* National Council of Deans and Faculty Members Inc.
* Federation of Authors of Criminology and Criminal Justice Education, Inc.

Mga link:

* Pambansang Pulisya ng Pilipinas – Las Piñas
* Bureau of Fire Management – Las Piñas
* Bureau of Jail Management and Penology – Las Piñas
* Scene of the Crime Operations – Cavite

## Mga panlabas na link 
* Perpetual College of Criminology Education  (Perpetual Las Piñas campus; Perpetual Molino campus; Perpetual Calamba campus)

Kategorya:Unibersidad at kolehiyo sa Pilipinas